พรรณรจน์ ชลิตอาภรณ์ ผู้บริหารสาวมากความสามารถ
พรรณรจน์ ชลิตอาภรณ์ ผู้บริหารสาวมากความสามารถ พร้อมจะสร้างเด็กไทยให้โตเป็นต้นไม้ใหญ่ที่มีร่มเงากับสังคม,สิ่งรอบตัวสามารถจุดประกายให้เกิดแนวคิดและแรงบันดาลใจใหม่ๆได้เหมือนอย่างผู้บริหารสาวที่มากความสามารถรายนี้ ใหม่-พรรณรจน์ ชลิตอาภรณ์ ซึ่งใช้ชีวิตและการทำงานในต่างประเทศ และได้นำประสบการณ์ที่ได้รับมาร่วมสร้าง คน ที่เป็นเด็กรุ่นใหม่ให้มีคุณภาพคับแก้ว,ใหม่-พรรณรจน์ สาววัย 33 ปี ทายาท จิตตพันธ์-วลีรัตน์ ชลิตอาภรณ์ เล่าถึงชีวิตการทำงานของตนว่า ใหม่ เรียนที่โรงเรียนนานาชาติ NIST แล้วไปต่อปริญญาตรี สาขาวิศวกรรมศาสตร์ ที่ Thammasat-University of Nottingham ซึ่งจบมาได้เกียรตินิยมอันดับ 1 โดยหลักสูตรนี้ เรียนที่มหาวิทยาลัยธรรมศาสตร์ 2 ปี เรียนที่มหาวิทยาลัยนอตติงแฮม ประเทศอังกฤษอีก 2 ปี เรียนวิศวะทำให้ ใหม่ มีความคิดเป็นระบบ 1 2 3 เลยอยากเรียนต่อทางด้านบริหาร จึงไปเรียนปริญญาโทด้านการเงิน (Masters in Finance) ที่ University of Cambridge ประเทศอังกฤษต่อ จบมาก็เริ่มทำงานด้านการลงทุนกับ ABN Amro อยู่ 2 ปีครึ่ง ไปประจำฮ่องกง 1 ปี แล้วย้ายไปที่กรุงลอนดอน ประเทศอังกฤษ อีก 1 ปีครึ่ง จากนั้นรู้สึกสนใจภาษาจีน ใหม่ จึงออกจากงานไปเรียนภาษาจีน ที่ประเทศจีน และได้ย้ายมาร่วมงานกับ Strategy 613 ซึ่งเป็นบริษัทที่ปรึกษาและเชี่ยวชาญด้านการลงทุนระหว่างประเทศ (ระหว่างไทยจีน) ทำอยู่ 7 ปี รู้สึกอยากกลับมาตั้งหลักที่เมืองไทยบ้าง จึงลาออก,ช่วงเวลาที่กลับมาเมืองไทย เป็นช่วงที่พี่สาวใหม่แท้ๆ (พี่ทิพย์-วรจรรย์ จิราธิวัฒน์) ซึ่งเป็นผู้ร่วมก่อตั้ง Tiny Tree บริษัทผู้จัดหาสื่อการเรียนการสอนสำหรับเด็กในประเทศไทย โดยดำเนินกิจการมาแล้ว 5 ปี กำลังหาโรงเรียนให้ลูก แต่ยังหาที่ไม่ถูกใจ เมื่อได้คุยกัน ทำให้ ใหม่ เกิดปิ๊งไอเดียที่จะทำโรงเรียนอนุบาลขึ้นมาเอง เพราะเราทั้งคู่เชื่อว่าเด็กช่วงวัย 0-6 ขวบ เป็นช่วงปฐมวัยที่มีคุณค่า ถ้าเราจะฟอร์มให้ลูกหลานเราเป็นอย่างไร เราก็จะสร้างในช่วงวัยนี้ และด้วยประสบการณ์ที่ทำงานในต่างประเทศ ใหม่ เห็นถึงความสำคัญของสังคมพหุวัฒนธรรม ที่มีความหลากหลายทั้งเชื้อชาติ ศาสนา ภาษา การดำเนินชีวิต ซึ่งต่อไปเราไม่ใช่แค่เป็นพลเมืองไทยเท่านั้น เราต้องเป็นพลเมืองโลก ที่ต้องสื่อสารกับทั่วโลกได้ ใหม่ เลยอยากจัดการศึกษาแบบหลากหลายภาษา ทั้งไทย อังกฤษ จีน ให้กับเด็กเล็กในประเทศไทย โดยสร้างโรงเรียนนานาชาติ เรนทรี (Raintree International School) ขึ้น สำหรับเด็กอนุบาล ซึ่งที่บ้านมีที่ว่างแถวสาทร เลยสร้างเป็นโรงเรียนตามที่ใหม่และพี่สาวฝันไว้ เพื่อให้เด็กๆได้อยู่กับธรรมชาติต้นไม้ ในที่ของเราจะไม่ตัดต้นไม้เลย คือ เราอยากให้ลูกหลานเราเรียนโรงเรียนแบบไหน ใช้ชีวิตในวัยเด็กอย่างไร เราเอามาใส่ในโรงเรียนนี้ ซึ่งจะเปิดกลางปีนี้ โดยมีผู้ร่วมก่อตั้งด้วยคือ คุณกรณ์ จาติกวณิช,การทำงานชิ้นใหม่ที่ท้าทายนี้ ผู้บริหารสาวบอกว่า งานนี้ทำด้วยความภูมิใจ เพราะเป็นงานด้านการศึกษา รับผิดชอบกับชีวิตเด็กทุกคนที่เข้ามาเรียน เวลาทำอะไรจึงต้องรอบคอบ และต้องมีความรับผิดชอบสูง เราอยากให้สังคมของเราเป็นอย่างไร เราก็ต้องสร้างเด็กรุ่นใหม่ให้เป็นแบบนั้น เด็กๆก็เหมือนเมล็ดพันธุ์เล็กๆ ที่จะเติบใหญ่มาเป็นต้นไม้ใหญ่ เรามีหน้าที่พรวนดิน รดน้ำให้เขาโตมาอย่างมีคุณภาพ เพื่อจะได้เป็นไม้ใหญ่ที่ให้ร่มเงากับสังคมต่อไป.
สิ่งรอบตัวสามารถจุดประกายให้เกิดแนวคิดและแรงบันดาลใจใหม่ๆได้เหมือนอย่างผู้บริหารสาวที่มากความสามารถรายนี้ ใหม่-พรรณรจน์ ชลิตอาภรณ์ ซึ่งใช้ชีวิตและการทำงานในต่างประเทศ และได้นำประสบการณ์ที่ได้รับมาร่วมสร้าง คน
พรรณรจน์ ชลิตอาภรณ์,Tiny Tree,จิตตพันธ์วลีรัตน์ ชลิตอาภรณ์,เจนเนอเรชั่น X,ใหม่ พรรณรจน์